**Ministru kabineta noteikumu**

**„Grozījums Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi”” projekta sākotnējās ietekmes novērtējuma ziņojums (anotācija)**

|  |
| --- |
|  I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu „Grozījums Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi”” projekts (turpmāk - noteikumu projekts) izstrādāts, lai nodrošinātu Profesionālās izglītības likuma 15.1 pantā un 31.panta 2.1 daļā noteikto. |
| 2. | Pašreizējā situācija un problēmas | Ministru kabineta 2009.gada 28.jūlija noteikumi Nr.836 „Pedagogu darba samaksas noteikumi” (turpmāk — spēkā esošie noteikumi) nosaka pedagogiem valsts ģimnāzijās piemaksu 10 procentu apmērā no mēneša darba algas likmes. Pamatojoties uz Ministru kabineta 2001.gada 20.marta noteikumiem Nr.129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji”, valsts ģimnāzijas piedalās pedagogu tālākizglītības un metodiskā darba pilnveidē, kā arī veic pedagogu tālākizglītības centra un reģionālā metodiskā centra funkcijas. Saskaņā ar Profesionālās izglītības likuma 15.1 pantā noteikto profesionālās izglītības iestāde, kura īsteno profesionālās vidējās izglītības programmas, kas dod iespēju iegūt trešo profesionālās kvalifikācijas līmeni, un papildus veic reģionālā vai nozares metodiskā centra, pedagogu tālākizglītības centra un ārpus formālās izglītības sistēmas iegūtās profesionālās kompetences novērtēšanas funkcijas, ir tiesīga iegūt profesionālās izglītības kompetences centra statusu. Savukārt minētā likuma 31.panta 2.1 daļa nosaka to, ka profesionālās izglītības iestāde, kura ieguvusi profesionālās izglītības kompetences centra statusu (turpmāk - profesionālās izglītības kompetences centrs), saņem valsts budžeta finansējumu reģionālā vai nozares metodiskā centra, pedagogu tālākizglītības centra un ārpus formālās izglītības sistēmas iegūtās profesionālās kompetences novērtēšanas funkciju veikšanai.Tādēļ profesionālās izglītības kompetences centros strādājošajiem pedagogiem (izņemot pedagogus, kuri īsteno pirmā līmeņa profesionālās augstākās izglītības programmas) būtu jānosaka piemaksa 10 procentu apmērā no mēneša darba algas likmes tāpat kā valsts ģimnāziju pedagogiem. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts salīdzinājumā ar spēkā esošajiem noteikumiem paredz noteikt Profesionālās izglītības kompetences centros strādājošajiem pedagogiem piemaksu 10 procentu apmērā no mēneša darba algas likmes (izņemot pedagogus, kuri īsteno pirmā līmeņa profesionālās augstākās izglītības programmas). |
| 5. | Projekta izstrādē iesaistītās institūcijas  | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Projekta tiesiskais regulējums attiecas uz tiem Latvijas reģioniem, Latvijas pilsētām, kuros tiks veidoti profesionālās izglītības kompetences centri, ievērojot nozaru vajadzības. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme  | Profesionālās izglītības kompetences centru pedagogiem tiks nodrošināta 10% piemaksa pie darba algas likmes (izņemot pedagogus, kuri īsteno pirmā līmeņa profesionālās augstākās izglītības programmas).  |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija. | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** | **2011.gads** |  Turpmākie trīs gadi (tūkst. latu) |
| **2012.** | **2013.** | **2014.** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (2011) gadu |  Izmaiņas, salīdzinot ar kārtējo (2011) gadu |  Izmaiņas, salīdzinot ar kārtējo (2011) gadu |
|  1 |  2 |  3 |  4 |  5 |  6 |
| **1. Budžeta ieņēmumi:** | 8 683,5 |  |  |  |  |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 8 683,5893,6 | 0 | 0 | 0 | 0 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | 8 731,6 |  |  |  |  |
|  2.1. valsts pamatbudžets | 8 731,6 | 0 | 0 | 0 | 0 |
|  2.2. valsts speciālais budžets | 0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
| **3. Finansiālā ietekme:** |  |  |  |  |  |
|  3.1. valsts pamatbudžets | - 48,0 | 0 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
|  5. Precizēta finansiālā ietekme: | X |  |  |  |  |
|  5.1. valsts pamatbudžets | 0 | 0 | 0 | 0 |
|  5.2. speciālais budžets | 0 | 0 | 0 | 0 | 0 |
|  5.3. pašvaldību budžets | 0 | 0 | 0 | 0 | 0 |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2011.gadā plānots izveidot sešus profesionālās izglītības kompetences centrus. 2011.gadā saskaņā ar valsts budžetu kārtējam gadam izglītības iestāžu, kuras paredzētas izveidot kā profesionālās izglītības kompetences centrus, ieņēmumi sastāda 8 683,5 tūkst. latu, savukārt izdevumi 8 731,6 tūkst. latu. Finansiālā ietekme ir negatīva - 48,0 tūkst. latu, ko veido papildu izdevumu finansēšanai novirzītais maksas pakalpojumu un citu pašu ieņēmumu naudas līdzekļu atlikums uz 2011.gada sākumu. Izveidojot profesionālās izglītības kompetences centrus, kuri papildus izglītības programmu īstenošanai pildīs reģionālā vai nozares metodiskā centra, pedagogu tālākizglītības centra un ārpus formālās izglītības sistēmas apgūtās profesionālās kompetences novērtēšanas funkcijas, plānots kompetences centra īstenotajās profesionālās izglītības programmās (izņemot pirmā līmeņa profesionālās augstākās izglītības programmās) nodarbināto pedagogu darba samaksai atbilstoši audzēkņu skaitam piemērot 10% piemaksu no pedagoga mēneša darba algas likmes.Vidējais audzēkņu skaits sešos profesionālās izglītības kompetences centros gadā ir 6704 audzēkņi. Atbilstoši Ministru kabineta 2007.gada 2.oktobra noteikumiem Nr.655 „Noteikumi par profesionālās izglītības programmu īstenošanas izmaksu minimumu uz vienu izglītojamo” pedagogu darba samaksa uz vienu izglītojamo profesionālās izglītības programmās ar izglītojamo skaitu 25 - 30 mācību grupā ir 572,05 lati (tai skaitā valsts sociālās apdrošināšanas obligātās iemaksas), kas gadā kopā sastāda 3 835 tūkst. latus. Piemērojot piemaksu 10%, 2011.gadā (sākot ar 2011.gada 1.septembri) papildus nepieciešami 127,8 tūkst. latu.Tiek plānots, ka salīdzinājumā ar iepriekšējo mācību gadu, lielāks pamatskolu absolventu skaits turpinās izglītības iegūšanu profesionālajās izglītības iestādēs, līdz ar ko pieaug nepieciešamais finansējums profesionālo izglītības iestāžu uzturēšanas izdevumu segšanai.Vienlaikus, lai optimizētu izglītības procesu, IZM ir atļāvusi profesionālajās izglītības iestādēs palielināt audzēkņu skaitu grupā, līdz ar to palielinoties audzēkņu skaitam, grupu skaits samazinās. Grupu skaita samazināšanās rezultātā profesionālajās izglītības iestādēs atbrīvojas 72,85 pedagoģiskās likmes, kas **naudas izteiksmē ir 72,85 ( pedagoģisko likmju skaits) \* 9,2 (audzēkņa skaita attiecība pret vienu pedagoga mēneša darba algas likmi) \* 572,05 (pedagogu darba samaksa uz vienu izglītojamo profesionālās izglītības programmās ar izglītojamo skaitu 25 - 30 mācību grupā) / 3 (4 mēnešiem) = 127,8 tūkst. latu.** Tas ir pietiekami, lai segtu piemaksu pedagogu darba samaksai 10% apmērā 2011.gada četriem mēnešiem (septembrim – decembrim), kas sastāda 127,8 tūkst. latu.Ņemot vērā minēto, 2011.gadā un turpmākajos gados papildu finanšu līdzekļi nav nepieciešami, jo finansējums ir paredzēts apstiprinātā kārtējā valsts budžeta līdzekļu ietvaros. |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | 2011.gadā un turpmākajos gados finansējums ir paredzēts apstiprinātā gadskārtējā valsts budžeta ietvaros.  |

Anotācijas IV, V, VI sadaļa – projekts šo jomu neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izglītības un zinātnes ministrija un novadu un republikas pilsētu pašvaldības. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide. | Normatīvā akta izpilde tiks nodrošināta esošo institūciju ietvaros. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija. | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija. | Projekts šo jomu neskar. |
| 7. | Cita informācija. | Nav. |

Izglītības un zinātnes ministrs R.Broks

Vizē:

Valsts sekretārs M.Gruškevics

29.07.2011.

1 171

A.Koleda

67047841, alise.koleda@izm.gov.lv